**Arņa Žeiera piemiņas ceļojošais kauss medību šaušanā 14.06.2025.**

**Sacensību nolikums**

Vieta: Madonas novads, Praulienas pagasts, šautuve ,,Palejas”.

Laiks: 2025. gada 14. jūnijā plkst. 09.00-10.00 reģistrācija, atklāšana, instruktāža.

Rīkotājs: Šautuve “Palejas”.

Sacensības: individuālās.

Programma: Katrs dalībnieks piedalās 3 dažādās šaušanas disciplīnās.

1. Šaušana ar vītņstobra ieroci 50 m, 100 m un 150 m distancē pa stāvošu mērķi, no medību torņa 10 šāvieni 10 min, mērķis Eiropas dzīvnieki.
2. Šaušana ar pneimatisko ieroci 10 m distancē pa skrejošu alni (SK 10). Pieci šāvieni mērķim virzoties no kreisās uz labo pusi, pieci šāvieni mērķim virzoties no labās uz kreiso pusi. Kopā 10 šāvieni. Dalībnieks izmanto savu vai rīkotāju pneimatisko ieroci.
3. “Lubānas pīle” - šaušana ar gludstobra ieroci pa lidojošiem mērķiem (šķīvīšiem). 10 mērķi no 3 stāvvietām.

Papildu disciplīnas:

1. Šaušana ar loku - 10 reizes.
2. Šaušana ar mazkalibra ieroci pa skrejošu meža cūku – dalības maksa 10 EUR – uzvarētājs vinnē visu kopējo dalības maksu.

Vērtēšana:

Amatieru/ tautas grupa

Individuāli katrā disciplīnā.

Individuāli kopvērtējumā - no visās disciplīnās iegūto vietu summas (uzvar dalībnieks ar labāko vietu summu).

Vienādu rezultātu gadījumā individuālajā kopvērtējumā – uzvar dalībnieks ar labāko rezultātu disciplīnā - šaušanā ar pneimatisko ieroci pa skrejošu aļņa mērķi 10 m distancē.

Vienādu rezultātu gadījumā atsevišķās disciplīnās, lai noteiktu uzvarētāju – desmitnieku skaits.

Meistaru grupa

Tiek iekļauti tie dalībnieki, kas ir LŠF sporta meistari un kuri ir izpildījuši sporta klašu kvalifikācijas ieskaites normatīvu, kā arī visi citi.

Individuāli kopvērtējumā - no visās disciplīnās iegūto vietu summas (uzvar dalībnieks ar labāko vietu summu).

Vienādu rezultātu gadījumā individuālajā kopvērtējumā – uzvar dalībnieks ar labāko rezultātu disciplīnā - šaušanā ar pneimatisko ieroci pa skrejošu aļņa mērķi 10 m distancē.

Apbalvošana:

Amatieru/ tautas grupā tiek apbalvoti pirmo trīs vietu ieguvēji atsevišķās disciplīnās un individuālajā kopvērtējumā.

Amatieru/ tautas grupā un Meistaru grupā individuālajā kopvērtējumā uzvarētājs saņem ceļojošo piemiņas kausu (uzvar dalībnieks ar lielāko punktu skaitu).

Pasākuma noslēgumā reģistrētajiem dalībniekiem notiks pārsteiguma balvu izloze.

Dalībniekiem tiks nodrošinātas pusdienas - 10 eiro.

Drošības noteikumi: Par ieroča atbilstību tehniskajiem noteikumiem un darbībām ar to atbild ieroča īpašnieks, ievērojot MK 22.07.2014. noteikumus Nr.421 ,,Medību noteikumi”, MK 28.07.2020. noteikumus Nr. 494 “Šautuvju izveidošanas un darbības, kā arī treniņšaušanas un šaušanas sporta sacensību norises un drošības noteikumi” un citos atbilstošajos normatīvajos aktos reglamentētos drošības pasākumus.

Informācija: Par sacensību organizāciju un norisi – Jānis Vilciņš, mob. 28814132

Dalībnieku skaits – 50.

Pieteikšanās līdz 13.06.2025., rakstot [janis@johnwolf.eu](mailto:janis@johnwolf.eu)

Atbalstītāji – Madonas novada pašvaldība, SIA “Purnavu Muiža”, Pulsar, www.ieskaties.lv, SIA Ieroči, SIA “ ARTEMĪDA L”, šautuve “Palejas”, MK “Prauliena”, MK “Murmastiene”, SIA “Baltic Board”, AS “Būvniecības ABC”.